¡Hale, hooop...! Más difícil entovía
#000002
Nel últimu minutu y de penalty, asina podría resumise’l final de tres meses d’espera pa ver si l’independentismu catalán podía siguir faciendo saltos mortales ensin rede, o la cosa volvía a la consulta popular de les urnes. Yá digo de mano que facer unes nueves eleiciones en Cataluña paecía un poco de cachondeo, más colo cares que nos cuesten a toos, porque como tovía los catalanes nun son independientes teníamos que pagueles colos impuestos de toos. Pero ye que la «solución» qu’agora-y dan al problema abúltame un nuevu saltu nel vaciu per unos trapecistes poco avezaos. Tien tola pinta de que van pegase un sapotazu.
#000003
Y ye que, al mio modestu talantar, nun pue plantegase un tema de secesión, independentismu o como queramos llamalo, con una mayoría social en contra (o polo menos non a favor) y una mínima mayoría parllamentaria nun equilibriu inestable. Yá ensin entrar qu’esi parllamentu elexíu va unos meses, nun yera precisamente pa tratar esti tema, nin tenía competencies pa ello. Si nun-yos valen l’actual Constitución, nin les resoluciones del parllamentu español, nin les del Tribunal Constitucional, tampoco deberíen vali-yos les eleiciones al Parllamentu catalán, surdíu de tolo anterior.
#000004
¿Y que percorríu-y espera a esti nuevu presidente que pasaba perellí y a la nueva mayoría fecha a machamartiellu? Como dixo’l ciegu, yá veremos. Pero yo, que me trai un poco al pairo tol asuntu, nun-yos veo munchu futuru, cola enemiga de tolos poderes de fuera y unos cuantos de dientro. En cuantes dean un pasu en falsu (y paez que cualquier pasu va a ser en falsu) van echáse-yos enriba unos y otros. Nun ye lo mesmo que si’l respaldu popular fuere de tres cuartos o mayor. La cosa tien mala igua, porque lleváronla a un puntu nel que nun hai soluciones bones, sinón que toes parecen males. ¿Cuál sería la menos mala? Nun ye fácil sabelo.
#000005
Una cosina más pa finar. Ayeri, nuna cena con amigos, comentábase que, falando con dos canadienses que tán equí pasando unos díes, dicíen que Quebec, que va unos años yera una rexón rica, próspera y con futuru, nestos momentos ta cagando la fame y cuasi na ruina, depués de colar d’ellí cantidá d’empreses y servicios de tou tipu. Y eso que perdieron la consulta. Como lo cuntaron, cuéntolo yo, ensin saber más del tema.
#000006
«¡Todos a la cárcel!» Como Berlanga
#000007
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000008
Conceyu Bable-Xixón y «Las Candelas»
#000012